Spændende sjove midt i en by - Anmeldelse af East Race Waterway, South Bend, IN - TripAdvisor
Spændende sjove midt i en by - East Race Waterway
“Spændende sjove midt i en by”
Spørg jmma678 om East Race Waterway
Kimberly F Buchanan, Michigan, United States
Spørg Kimberly F om East Race Waterway Skilder gee skildery van Bo-Kaap aan Harry, Meghan | Netwerk24
Deur Elretha Britz 26 September 2019 08:34
Die kunstenaar Jan du Toit het erfenis bo ’n kommersiële beeld van die Bo-Kaap gekies toe hy gevra is vir ’n skildery van dié karaktervolle buurt in Kaapstad as geskenk aan prins Harry en sy vrou, Meghan, se besoek aan die stad.
’n Uitsig op Leeukop van die Stadzicht-huis in Stadzichtstraat in die Bo-Kaap. Jan du Toit het die skildery van olieverf op perspeks vir die Sussex-egpaar geskep.
Die kunstenaar Jan du Toit uitgevat vir prins Harry en sy vrou, Meghan, se besoek aan die moskee in die Bo-Kaap.
“Ek het twee werke geskilder, maar kon dit nie oor my hart kry om die eerste een te gee nie. Dit was net te kommersieel. Toe besluit ek op die uitsig wat ’n mens van die Stadzicht-huis op Leeukop het. Stadzicht was een van drie plase waaruit die Bo-Kaap ontstaan het, en soos ons almal weet, het die gemeenskap ’n sterk invloed op die hele Suid-Afrikaanse kultuur gehad, van argitektuur en taal tot kos en sosiale gebruike,” sê Du Toit.
Dié inligting het hy agterop die skildery in Engels geskryf.
Sy enigste versoek in ruil vir die skildery was om die Sussex-egpaar persoonlik te ontmoet, waaraan voldoen is met ’n amptelike uitnodiging na die moskee-besoek in die Bo-Kaap. “Dit was egter onmoontlik om hul hand te skud. Elkeen wil ’n stukkie van hulle hê en ek kon nie betyds deur die gedrang voor kom nie.”
Du Toit se gunsteling-medium is olieverf op perspeks en dit is ook wat hy vir die “koninklike” skildery gebruik het. Daarmee kon hy die Ooste, van waar die Maleiers kom, en die Weste simbolies met mekaar versoen. Hy verduidelik: “Op glas en perspeks verf ’n mens van regs na links, soos wat van die volke in die Ooste skryf. Dan draai jy dit om om die uitbeelding te sien en dit ‘lees’ van links na regs, soos ons hier in die Weste skryf.”
Du Toit se enigste versoek in ruil vir die skildery was om die Sussex-egpaar persoonlik te ontmoet, waaraan voldoen is met ’n amptelike uitnodiging na die moskee-besoek in die Bo-Kaap.
Du Toit woon die afgelope drie jaar in die Bo-Kaap en is ’n aanhanger van die Maleise gemeenskap se geskiedenis, kultuur en van I.D. du Plessis wat graag oor hulle gedig het. Hy het ook ’n geweldige waardering vir die inwoners se outydse waardes. “Hier kan jy nog gou ’n ui vir vanaand se kos by jou buurvrou leen. ’n Mens kom ook onder die indruk van hul kennis van hul geskiedenis. So het hulle my vertel een van die vorige eienaars van my huis ’n hele klompie jare gelede was Pappa Tande, so genoem omdat hy valstande gemaak het. Sy broer, Yusuf Ali, was die kitaarspeler vir die Griekse sanger Nana Mouskouri.”
Du Toit het op ’n plaas naby Tulbagh grootgeword, in Kaapstad kuns gestudeer en skilder die afgelope 20 jaar heeltyds. Aanvanklik het hy beeldhouwerk verkies, maar dit het plek gemaak vir abstrakte skilderye en toe vir landskappe en stillewes.
Sy werke is te sien op Instagram en sy webtuiste jandutoit.com.
Meer oor: Harry | Meghan | Kuns | Bo-Kaap
PRAGFOTO'S: Bo-Kaapse betowering vir Harry en Meghan
KYK: Harry sê hy is lief vir Kaapstad